Шарл д’Орлеан
А надеждата
какво е тя?

Превод от френски: Пенчо Симов, 1978

chitanka.info

А надеждата — какво е тя?

С празни приказки на пир ни кани

биха образували, събрани,

цяла книга с множество листа.

В смях ще прихна, щом я зачета,

пълна е със мисли самозвани.

А надеждата — какво е тя?

С празни приказки на пир ни кани!

Бих я чел и цели две лета,

за да видя доверчивостта ни:

как със обещания се храни

вечната човешка суета.

А надеждата — какво е тя?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.